Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 21

6. Az Igazgatási Tanácsnak a következő feladatai vannak: 6.1. két kongresszus közötti időszakban felügyeli az Egyesület valamennyi tevékenységét, figyelembe véve a kongresszus döntéseit, tanulmányozva a postai kérdésekkel kapcsolatos kormánypolitikákra vonatkozó kérdéseket, figyelembe véve az olyan nemzetközi szabályozási politikát mint például a szolgálatok kereskedelmére és a konkurenciára vonatkozó politika; 6.2. tanulmányoz és illetékességének keretein belül jóváhagy minden szükségesnek ítélt intézkedést a nemzetközi postaszolgálat minőségének megőrzése, javítása és a szolgálat korszerűsítése érdekében; 6.3. a postai technikai segélynyújtás minden formáját előmozdítja, összehangolja és ellenőrzi a nemzetközi technikai segélynyújtás keretében; 6.4. megvizsgálja és jóváhagyja az Egyesület költségvetését és éves elszámolásait; 6.5. a 125. Cikk 3., 4., 5. és 6. bekezdésének megfelelően, amennyiben a körülmények ezt megkövetelik, engedélyezi a költségvetés felső határának túllépését; 6.6. megállapítja az UPU Pénzügyi Szabályzatát; 6.7. megállapítja a tartalékalap kezelésének szabályait; 6.8. megállapítja a külön alap kezelésének szabályait; 6.9. megállapítja a különleges tevékenységek alapjának kezelési szabályait; 6.10. megállapítja az önkéntes alap kezelésének szabályait; 6.11. ellátja a Nemzetközi Iroda tevékenységének ellenőrzését; 6.12. ha kérik, engedélyezi a 126. Cikk 6. bekezdésének megfelelően egy alacsonyabb tagdíj-hozzájárulási osztály választását; 6.13. megállapítja a Személyzeti Szabályzatot és a választott tisztségviselők szolgálati feltételeit; 6.14. létrehozza vagy megszünteti a Nemzetközi Iroda munkahelyeit, a kiadások meghatározott felső határához kapcsolódó megszorítások figyelembevételével; 6.15. kinevezi vagy előlépteti a tisztségviselőket a vezérigazgató-helyettesi fokozatokba (D.2.); 6.16. megállapítja a szociális alap szabályzatát; 6.17. jóváhagyja az Egyesület működéséről a Nemzetközi Iroda által készített éves jelentést, és adott esetben megteszi az erre vonatkozó észrevételeket; 6.18. dönt feladatai ellátása érdekében a postaigazgatásokkal létesítendő kapcsolatokról; 6.19. a Postaforgalmi Tanáccsal történő konzultáció után dönt a megfigyelői joggal nem rendelkező szervezetekkel létesítendő kapcsolatokról; megvizsgálja és jóváhagyja a Nemzetközi Iroda beszámolóit az UPU-nak más nemzetközi szervezetekkel kialakított kapcsolatairól; meghozza a szükségesnek ítélt döntéseket e kapcsolatok irányításáról és azok folytatásáról; kellő időben kijelöli azokat a kormányközi és nem kormányközi nemzetközi szervezeteket, amelyeket fel kell kérni arra, hogy a kongresszuson képviseltessék magukat, és megbízza a Nemzetközi Iroda vezérigazgatóját, hogy a szükséges meghívásokat küldje el; 6.20. ha szükségesnek tartja, megállapítja azokat az elveket, amelyeket a Postaforgalmi Tanácsnak figyelembe kell vennie a jelentős pénzügyi kihatásokkal járó kérdések tanulmányozásánál (díjak, végdíjak, átszállítási díjak, a küldemények légiszállítási alapdíja és a levélpostai küldemények feladása külföldön), figyelemmel kíséri e kérdések tanulmányozását, és — annak biztosítása érdekében, hogy azok az említett elveknek megfeleljenek — megvizsgálja és jóváhagyja a Postaforgalmi Tanácsnak ugyanezen témákra vonatkozó javaslatait; 6.21. a kongresszus, a Postaforgalmi Tanács vagy a postaigazgatások kérésére tanulmányozza az Egyesületet vagy a nemzetközi postaszolgálatot érdeklő igazgatási, törvénykezési és jogi kérdéseket. Az Igazgatási Tanácsra tartozik annak eldöntése, hogy a fent említett területeken a postaigazgatások által a kongresszusok közötti időszakban kért tanulmányok beindítása célszerű-e vagy sem; 6.22. jóváhagyja a Postaforgalmi Tanács ajánlásait a levélpostai küldemények bérmentesítési díjainak két kongresszus közötti időszakban és az Egyetemes Postaegyezményben előírt eljárás szerinti módosítására vonatkozólag; 6.23. javaslatokat készít, amelyeket vagy a kongresszus, vagy a postaigazgatások által történő jóváhagyásra terjesztenek elő, a 122. Cikknek megfelelően; 6.24. illetékességi körének határain belül jóváhagyja a Postaforgalmi Tanács ajánlásait egy új szabályozás, vagy egy új gyakorlat elfogadására, ha szükséges addig is, amíg a Kongresszus dönt a kérdésben; 6.25. megvizsgálja a Postaforgalmi Tanács által készített éves jelentést, és adott esetben az általa előterjesztett javaslatokat; 6.26. a Postaforgalmi Tanácsra bízza egyes kérdések tanulmányozását, a 104. Cikk 9.17. pontjának megfelelően; 6.27. a 101. Cikk 1. bekezdése szerinti esetben kijelöli a kongresszus székhelyországát; 6.28. megfelelő időben, és a Postaforgalmi Tanáccsal történő konzultáció után meghatározza a kongresszusi 1998/110. szám munka megfelelő viteléhez szükséges bizottságok számát és azok feladatait; 6.29. a Postaforgalmi Tanáccsal történő konzultáció után és a kongresszus jóváhagyásának fenntartásával kijelöli azokat a tagországokat, amelyek alkalmasak: — a kongresszusi alelnökségek, valamint a bizottsági elnökségek és alelnökségek ellátására, amennyire lehetséges figyelembe véve a tagországok méltányos földrajzi megoszlását, — a szűkebb körű kongresszusi bizottságokban való részvételre; 6.30. dönt arról, hogy egy kongresszusi bizottság üléseiről jegyzőkönyvek helyett célszerű-e beszámolókat készíteni; 6.31. megvizsgálja és jóváhagyja a kongresszus elé terjesztendő, a Postaforgalmi Tanács által a Nemzetközi Iroda segítségével kidolgozott stratégiai terv tervezetét; megvizsgálja és jóváhagyja a Postaforgalmi Tanács javaslatai alapján a kongresszus által véglegesített terv éves felülvizsgálatait, és a Postaforgalmi Tanáccsal összehangolva dolgozik a terv kidolgozásán és éves aktualizálásán.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes